[{"text_idx": "#000000", "text": "Tantsutudengi pilgu la\u0308bi: liigutav ja hukkav armastus"}, {"text_idx": "#000001", "text": "TLU\u0308 BFM-i koreograafia o\u0303ppekava vilistlane"}, {"text_idx": "#000003", "text": "Romantismiajastu ballett \u201eGiselle\u201d, mis esimest korda etendus 1841. aastal, on balletilavadel siiani elujo\u0303uline ja ko\u0303rgelt hinnatud teos. Ballett leiab aset kaunis veiniistanduses Sileesias Thu\u0308ringenis ja teises vaatuses Giselle\u2019i haua juures olevas metsas. Loos on Hertsog Albrecht armunud kaunisse talutu\u0308drukusse Giselle\u2019i, kuid peidab oma pa\u0308ritolu, kandes talupoja ro\u0303ivaid. Ku\u0308larahvas teab teda Loysi nime all. Metsnik Hilarion, samuti armunud Giselle\u2019i, otsib viisi saada hertsogist lahti ja vo\u0303ita Giselle\u2019i su\u0308da. Ku\u0308lasse tulnud aadlike seltskonnas on hertsogi kihlatu Bathilde. Vahepeal on Hilarion leidnud hertsogi mo\u0303o\u0303ga, mis reedab Albrechti to\u0303elise staatuse. Hertsogi kohtumisel kihlatuga selgub kogu to\u0303de ning Giselle langeb hullunult, murtud hingega elutult maha. Keskko\u0308o\u0308l ku\u0308lastab Hilarion Giselle\u2019i hauda, kuid ilmunud vilid peletavad teda eemale. Vilide kuninganna Myrtha kutsub nende sekka ka Giselle\u2019i vaimu ning algab viliks saamise tseremoonia. Vilid on ebamaised figuurid, kelle vastamata armastus ei luba neil edasi minna. Ekseldes maal kesko\u0308o\u0308st koidikuni, pu\u0308u\u0308avad vilid lo\u0303ksu iga mehe, kes nende juurde tuleb, ning sunnivad neid tantsima surmani. Vilide ku\u0308u\u0308sis leiab Heralion oma lo\u0303pu. Albrecht, viies Giselle\u2019i hauale lilli, ja\u0308a\u0308b samuti vilide ku\u0308u\u0308si, kuid Giselle astub hertsogi kaitseks va\u0308lja ning koos tantsitakse koidikuni, siis kaotavad vilid oma jo\u0303u. Albrecht ja\u0308a\u0308b ellu."}, {"text_idx": "#000004", "text": "Ballett \u201cGiselle\u201d kuulub ku\u0308ll romantilise balleti ko\u0303rgaega ning on saanud to\u0303uke romantilise balleti \u201cLa Sylphide\u201d temaatikast ja olust, kuid leian, et \u201cGiselle\u201d on juba oma aja kohta uuenduslik. Lisaks tehnoloogiliste uuenduste kasutamisele, nagu gaasipo\u0303hine valgus, mis aitas va\u0308lja tuua kesko\u0308iseid stseene ja kuuvalgust, andis lavastus \u201cGiselle \u0301i\u201d lugu edasi viisidel, mida enne polnud tehtud. \u201cGiselle\u2019i\u201d u\u0308hendas tugev va\u0308rvikus ja u\u0308leloomulikud juhtumised ning dramaturgiline loogika. Balletis vo\u0303imaldas Giselle\u2019i roll baleriinil elada romantilise balleti mo\u0303lemas maailmas: elavatega talutu\u0308drukuna ja surnutega vilina. \u201cGiselle \u0301i\u201d partituur erineb tolle aja balletimuusikatest Adami juhtmotiivide to\u0303ttu, mis lisasid lavastusele dramaturgilist va\u0308a\u0308rtust. Juhtmotiive oli ma\u0308rgata Giselle \u0301i hullumise stseenis, kus Giselle elab la\u0308bi ma\u0308lestusi endisest o\u0303nnest: muusikaline motiiv kordub Albrechtiga tantsimise stseenist. Ei tasu mainimata ja\u0308tta, et balletile \u201cGiselle\u201d loodud muusika oli pea tervenisti originaalne ning ei koosnenud laenatud tuntud meloodiatest. (Au 1958)"}, {"text_idx": "#000005", "text": "Rahvusooper Estonias on \u201cGiselle\u201d olnud laval mitmel korral, kuid 2017. aastal esietendunud \u201cGiselle\u201d austab 1841. aastal loodut. Mary Skeaping on lavastamisel la\u0308htunud originaalso\u0303numist ja tolle aja traditsioonidest. (Einasto 2017) Oli va\u0308rskendav na\u0308ha, et lisaks armastusele kerkivad esile ka vanema aja traditsioonid, mille kohaselt tantsu peeti vabameelsete ja patuste tegevuseks, mis toob kaasa halba. Estonias na\u0308htud etendusel nautisin lavakujunduse detailirohkust ja maala\u0308hedust. Tunnetasin, et laval toimunu to\u0303esti peegeldab juba olnud aegu. Vo\u0303imatu on ma\u0308rkamata ja\u0308tta pantomiimistseene, mis olid arusaadavad ja selged. Ja\u0308lgisin z\u030cestide ta\u0308psust ja orgaanilisust: need kvaliteedid aitasid so\u0303numi edasi andmisele kaasa. Esimese vaatuse puhul mo\u0303tlesin veel maala\u0308hedusele vo\u0303i siis maisusele: ku\u0308larahva tantsud paralleelsetes positsioonides lo\u0303id seoseid rahvatantsu esteetika ja tunnetusega, veidi robustne ja ro\u0303huline. See toimis ka hea paralleelina elavate ja surnute maailma vo\u0303rdlemisel, kus teine on vaikne ja ko\u0303le. Esimese vaatuse kostu\u0308u\u0308mid peegeldasid u\u0308htse va\u0308rvipaleti kasutamist, milles tantsijad ei sulandunud u\u0308htseks massiks, vaid sa\u0308ilitasid oma individuaalsuse. Teise vaatuse atmosfa\u0308a\u0308ri ja esteetika drastiline muutus na\u0308itas selgelt kahe maailma erinevust. Tantsijate sammud ja olek muutus ho\u0303ljuvaks, liuglevaks ja kergeks. Giselle\u2019i rollis oli Ketlin Oja, kelle kaunid pikad jooned ja silmapaistev tehnika koosko\u0303las usutava miimika, kohaoleku ja emotsioonidega kulmineerisid suurepa\u0308rase rolliteostuse. Vaatajana paelus mind Ketlini rollisooritusel tema tundeline olek, inimlikkus ja temast o\u0303hkav headus; esimese vaatuse naeratused, aga ka raskemate hetkede kehastamine \u2013 veenev ja nauditav."}, {"text_idx": "#000006", "text": "\u201cGiselle\u2019is\u201d joonistus va\u0308lja viis a\u0308ratuntavat teemat: enesetapp, seksuaalsus, seisus ja riskimine (Wainwright, Williams 2004) \u2013 ko\u0303ik on mo\u0303jutatud armastusest. Armastus \u201cGiselle\u2019is\u201d ei olnud armastuse pa\u0308rast, see oli vahend, mis sundis riskima, kahtlema endas, ka\u0308tte maksma, hulluma, lahti u\u0308tlema, taanduma, surema. Giselle armastab ko\u0303ige enam tantsida, nagu ta armastab ka Loysi \u2013 see on aus armastus, ro\u0303o\u0303mus ja helge; muretu ja hooliv. Kogu ilu Giselle\u2019i vahetu armastuse juures liigutab \u2013 Albrechti, Heraklioni ja vaatajat. Aga tantsida armastusega \u2013 see on patt, vo\u0303rdne vabameelse ka\u0308itumise ja janunemisega lo\u0303bu ja\u0308rgi \u2013 nii hoiatas Giselle\u2019i ema Berthe ning ra\u0308a\u0308kis muinasloo vilidest, mida Giselle ei uskunud. Hoiatus ko\u0303neles tu\u0308tarlapse su\u0308u\u0308tusest ja selle hoidmisest abieluni, see on va\u0308a\u0308rtus, mille vo\u0303ib seada ohtu tants, mis teatavasti ho\u0303lmab kontakti kaaslaste vahel, hoidmist ja toetamist ning vo\u0303ib ootamatult intiimseks muutuda. Selleks, et Albrecht saaks avalikult avaldada armastust Giselle\u2019ile, pidi hertsog u\u0308tlema lahti oma seisusest ja kihlatust: ei ole armastust ilma ohvrita. Giselle\u2019i enesetapp saab aset ohjeldamatute, hullutavate emotsioonide najal, kui ta saab aru, et tema armastatu on ka\u0308ttesaamatu aadlik. Paraku mo\u0303istavad Giselle ja Albrecht armastuse su\u0308gavust teineteise vastu siis, kui u\u0308ks on teisele ka\u0308ttesaamatus kauguses."}, {"text_idx": "#000007", "text": "Esimest korda vo\u0303eti Estonia balletikavasse \u201cGiselle\u201d 1929. aastal Rahel Olbrei juhtimise all. Estonia tantsuru\u0308hm oli to\u0308o\u0308tanud vaid 3 aastat ning \u201cGiselle\u201d oli Estonia esimene klassikalise balleti lavastus. Kriitikute so\u0303nul ja\u0308i \u201cGiselle \u0301i\u201d materjal tantsijatele tehniliselt ku\u0308ll raskeks, kuid positiivselt nenditi, et \u201cGiselle \u0301i\u201d kordaminek na\u0308itas Estonia tantsukultuuri heal ja\u0308rjel ja o\u0303igel teel olekut. (Einasto 2016) Peale seda on balletti \u201cGiselle\u201d lavastatud Estonia mitmel korral, viimati 2017. aastal. Seega on \u201cGiselle\u201d ta\u0308naseks rikastanud Eesti balletilavasid 92 aastat. Kuna \u201cGiselle\u201d on maailmas u\u0308ks tuntumaid klassikalisi ballette ning kuulub truppide pu\u0308sirepertuaari (Einasto 2017), siis vo\u0303ib julgelt va\u0308ita, et see ja\u0308tkab Eesti balleti traditsiooni, pealegi on seda, nagu eelnevalt mainitud, etendatud Eestis 92 aastat. Sel hooajal tantsis peaosas Giselle\u2019i Eesti balletimaastiku to\u0303usev tantsija ja balletikooli kasvandik Ketlin Oja, kelle viimase aja rolliteostused on olnud silmapaistvad \u2013 see annab lootust ka eesti tantsijate osakaalu suurenemisele trupis, balletikooli o\u0303pilased olid ka osa \u201cGiselle\u2019i\u201d trupist. Klassikalise romantilise balletina ka\u0308sitleb \u201cGiselle\u201d teemasid, millega puutub kokku pea iga inimene \u2013 armastus, kaotus, hingevalu, millel on balletis paljusid su\u0308gavaid ta\u0308hendusi, seega vo\u0303ib julgelt o\u0308elda, et \u201cGiselle\u201d ja selle sisu la\u0308heb vaatajale korda nii pealiskaudsemal kui su\u0308gavamal tasandil."}, {"text_idx": "#000008", "text": "TU\u0308 Viljandi kultuuriakadeemia tantsukunsti eriala a\u0308sjalo\u0303petanu"}, {"text_idx": "#000009", "text": "Tantsuo\u0303petuse ka\u0308siraamat. Hea tantsuo\u0303petaja, sinu to\u0308o\u0308 on va\u0308ga oluline"}, {"text_idx": "#000010", "text": "TU\u0308 Viljandi kultuuriakadeemia tantsukunsti a\u0308sjalo\u0303petanu"}, {"text_idx": "#000011", "text": "Tantsust tantsuta: Pa\u0308a\u0308suga tunnetuse kaitseks"}, {"text_idx": "#000014", "text": "Tantsu loomine on valikute tegemine..."}]